
Lingua latina 


Na Galipedia, a Wikipedia en galego. 


O latín^ é unha lingua indoeuropea morta que foi 
utilizada polos antigos romanos. Mantívose como lingua 
litúrxica da relixión católica, e aínda é oñcial no Vaticano, 
factores polos que era aprendida polos cregos e falada nos 
seminarios. Utilizouse como lingua de cultura desde a 
Idade Media ata a época moderna, e aínda hoxe ten algúns 
usos científicos (por exemplo, o nome científico das 
especies de seres vivos). Por extensión, o adxectivo 
latino, latina emprégase para designar ás persoas que 
proceden de países con linguas neolatinas (que proceden 
do latín) ou que falan estas linguas. En termos xerais, este 
termo úsase en Europa para designar ós habitantes 
meridionais e nos EUA e España para designar ós 
habitantes de procedencia iberoamericana. 

Latín 

Lingua latina 

Falado en: 

Cidade do Vaticano. 

Rexións: 

Orixinalmente na Península 

Itálica, logo na zona de 
influencia do Imperio Romano e 
toda Europa Occidental. 

Total 

de falantes: 

— 

Familia: 

Indoeuropea 

Itálico 

Latín 

Escrita: 

Alfabeto latino 


Estatuto oficial 

Lingua 

oficial de: 

Cidade do Vaticano 

Regulado 

por: 

Opus Fundatum Latinitas 


Códigos de lingua 

ISO 639-1: 

la 

ISO 639-2: 

lat 

ISO 639-3: 

lat (http://www.sil.org/iso63 


9-3/documentation.asp?id=lat) 

SIL: 

LTN 


Historia 


O lugar ancestral da lingua latina corresponde exactamente ao Vetus Latium, unha rexión considerabelmente 
moito menor do que hoxe é a Italia. Estaba limitada polo río Tíber ao norte, polo curso baixo do río Anio a 
nordeste, pola cadea dos Apeninos a leste, polo territorio Volsciano ao sur e polo mar Tirreno a oeste. Cando 
a influencia militar e política de Roma se espallou, a lingua latina tamén se difundiu tanto nas cidades como 
nas zonas rurais, mesmo que con características dialectais propias. 

























Hai unha serie de datas que marcan a expansión 
de Roma e con elas a súa lingua: en 241 a.C. 
Sicilia tórnase provincia romana; en 238 a.C. 
tamén a Sardeña e a Córsega; en 197 a.C. a 
Hispania; en 146 a.C. a África; en 167 a.C. a 
Iliria; en 120 a.C. a Galia Meridional; en 50 a.C. 
a Galia Setentrional; en 15 a.C. a Retia e por 
último, en 107 d.C. baixo Traxano, a Dacia. 

O propio nome de Roma non só non é latino, 
probabelmente nin sequera sexa indoeuropeo, 
probabelmente derivado do xentilicio etmsco 
Ruma^ cómpre re f erena a \ sendo o adxectivo latinus 
un derivado do topónimo Latium (que pode 
significar comarca plana en oposición á 
montañosa Sabina). 

Caligrafía nunha Biblia en Latín do ano 1407 que se atopa 
en Malmesbury Abbey, Wiltshire, Inglaterra. A Blbliafol 
escrlta a man en Bélxlca por Gerard Brlls, para ser lida 
nun mostelro. 


Desde o punto de vista lingüístico, o latín forma 
parte da familia indoeuropea, na cal representa 
unha área marxinal do grupo de linguas kentum. 

Xuntamente co osco, umbro e falisco pertence ao ramo itálico das 
linguas indoeuropeas. 

Historicamente, os seus períodos pódense dividir así: 

■ Preclásico, do século VII a.C. ao século II a.C. As 
inscricións máis antigas proceden do século VII a.C. Nos 
séculos III e II a.C. a literatura fai súa aparición, baixo 
influencia grega (Plauto, Terencio). 

■ Clásico, do século II a.C. ao século II d.C. A idade dourada 
da literatura latina. 

■ Latín vulgar, incluíndo o período patrístico, do século II ao V 
d.C., onde se inclúe a Vulgata de San Xerome e as obras de 
Santo Agostiño. 

■ Latín medieval, do século VI ao século XIV. A literatura 
latina continúa mais xorden as linguas romances. 



Rexión do Lacio onde xurdiu o 
latín. 


■ Do século XV até agora. Redescuberta do latín da idade dourada no Renacemento. O latín 
vulgar continúa sendo usado polos eruditos ata o século XVII, como Isaac Newton, e pola 
igrexa católi ca latin a (obrigatorio ata mediados do s éculo XX) . 


Aínda despois da transformación do latín vulgar en linguas romances, o latín continúa fornecendo un 
repertorio de raíces para moitos campos semánticos, especialmente culturais e técnicos, para unha ampla 
variedade de linguas. 

Moitas linguas europeas derivan directamente do latín, as linguas romances, como galego, o portugués, o 
castelán, o catalán, o occitano, o francés, o italiano, o romanche, o romanés etc. Outras linguas teñen unha 
grande influencia do latín no seu vocabulario, como o albanés (por proximidade) ou o inglés (pola 
intermediación do francés antigo). O latín foi durante séculos a lingua de cultura e a da igrexa católica. A 
súa influencia en Europa fíxose sentir nun gran número de linguas. 


Latín medieval 





























Fálase ás veces de baixo latín para designar o latín de antes da Idade Media. Para a Idade Media en si 
pódese falar de latín medieval, por oposición estes dous termos ó latín clásico de Cicerón. 


Moitos termos xermánicos son incluídos no vocabulario. Un certo número de termos clásicos adquiren un 
senso relixioso no contexto da Cristiandade (credo por exemplo) que non tiñan na época antiga. 

Morfoloxía 


A morfoloxía do latín é a dunha lingua moi flexiva. 


Os substantivos 

Teñen: 

■ dous números como en galego: singular e plural; 

■ tres xéneros: masculino, feminino e neutro (non existente en galego) (Listaxe de vocábulos 
latinos con xénero ne utro). 

■ cinco declinacións; 

■ o latín clásico ten seis casos: nominativo, vocativo, acusativo, xenitivo, dativo e ablativo. 

O adxectivo 

Hai dúas clases de adxectivos, que marcan mediante flexión os diferentes graos: comparativo e superlativo. 


O verbo 

Conxúgase segundo: 

■ catro conxugacións; 

■ dúas voces (activa e pasiva), co caso particular dos verbos depoñentes (forma pasiva pero 
senso activo); 

■ seis modos (infinitivo, indicativo, subxuntivo, imperativo, xerundio e participio) así como as 
formacións secundarias como o supino e o adxectivo verbal ; 

■ seis tempos (presente, perfecto, imperfecto, pluscuamperfecto, futuro simple e futuro anterior). 


Diferenzas lexicais entre o latín clásico e o vulgar 


O latín vulgar crea derivados: 

■ latín clásico APIS - latín vulgar APÍCÜLA -*• abella 

- GENU - GENUCULU - xeonllo 

- OVIS - OVICÜLA - ovella 

■ UTI - USÁRE (USUS) - usar 

■ AUDÉRE - *AUSÁRE (AUSUS) - ousar 

Variantes vulgares fronte ás formas clásicas: 

■ SUBFERRE - *SÜFÉRÉRE - sufrir 





■ SOCRUS - SÓCRA - sogra 

■ DIES - *DIA - día 

■ POSSE - *PÓTÉRE 

Palabras diferentes entre o latín clásico e o vulgar, de orixes diversas pola composición heteroxénea do 
imperio: 


- LOQUI, FARI - FABULARE - falar 

■ DOMUS CASA casa 

■ OS - BLJCCA -* boca 

■ OSCULUS - BASIUS - beixo 

- INVENIRE - AFFLARE - achar 

Con todo, o latín vulgar xa traía grecismos e xermanismos incorporados no seu sistema que conformaban o 
adstrato do latín: 


■ CAPUT - CARA -> cara 

■ GLADIS - SPATHA - espada 

■ FUNIS - CHORDA - corda 
- LAPIS - PETRA - pedra 


Notas 


1. Definicións no Dicionario da Real Academia Galega (http://academia.gal/dicionario/-/termo/bus 
ca/latín) e no Portal das Palabras (http://portaldaspalabras.gal/dicionario/procura/latin) para 
latín. 


Véxase tamán 

